Fredag har 68-årige Carsten Thomsen været savnet i to uger. To af Carsten Thomsens døtre fortæller nu, hvordan det er ikke at vide, hvor deres far er.

Den 68-årige, demente Carsten Thomsen i fredag været savnet i to uger. Han bor på Mou Plejecenter, og han er ikke blevet set siden den 12. juni. Den 14. juni valgte politiet at indstille eftersøgningen af Carsten Thomsen. To af Carsten Thomsens børn fortæller til TV2 Nord, hvordan de sidste to uger har været, og hvilke tanker der går igennem hovedet, når ens nærmeste har været forsvundet i to uger. - Jeg kan ikke forstå, hvordan man i dagens Danmark kan forsvinde fra Jordens overflade uden, at der er nogen der ser en, siger Janni Tvorup Kristensen, der er en af Carsten Thomsens fire børn. De to døtre er så påvirket af faderens forsvinden, at de begge har sygemeldt sig fra deres arbejde, og for dem er det uvisheden om, hvad der er sket med deres far, som fylder mest. - Man er frustreret, man er magtesløs, man ved ikke, hvor ens far er henne, og man ved ikke, hvad der er hændt ham, sige Githe Tvorup Thomsen. Organisationen Missing People Denmark leder stadigvæk efter Carsten Thomsen. - Uvisheden æder os op. Der er jo ikke nogen, der har set ham siden lørdag, siger Janni Tvorup Thomsen.